Temeljem članka 78. Zakona o komunalnom gospodarstvu (Narodne novine broj 68/18, 110/18, 32/20 i 145/20) i članaka 39. i 101. Statuta Grada Novigrada (Službene novine Grada Novigrada- Cittanova broj 5/09, 3/13, 2/14, 2/17, 1/18, 2/20, 1/21, 6/21, 7/21- pročišćeni tekst) Gradsko vijeće Grada Novigrada-Cittanova na svojoj sjednici održanoj 30. srpnja 2025. godine donosi

**ODLUKA O IZMJENAMA I DOPUNAMA**

**Odluke o komunalnom doprinosu**

**Članak 1.**

Mijenja se članak 5. na način da sada glasi:

„*II ZONA ZA PLAĆANJE KOMUNALNOG DOPRINOSA*

*Članak 5.*

 *Zone se određuju s obzirom na uređenost i opremljenost zone komunalnom infrastrukturom i položaj područja zone (udaljenost od središta u naselju, mrežu javnog prijevoza, dostupnost građevina javne i društvene namjene, te opskrbe i usluga, prostorne i prirodne uvjete).*

|  |
| --- |
| 1.PRVA ZONA - I |
| 1. Antenal - stambena zona,
2. Antenal – kamenolom,
3. Fakinija – Strada Kontesa,
4. Novigrad,
5. Stancija Karpinjan,
6. Tere,
7. Pineta
8. Sv. Vidal – stambena zona
9. Sv. Vidal – radna zona
10. Prašćarija
11. Fermići
12. Mareda
13. Dajla
14. Šaini
15. Stancija Bružada
16. Karigador
17. Stancijeta
18. St. Vinjeri
19. Sv. Servol
20. Puljere
21. Salvela
22. Stancija Roželo
23. Bužinija
24. Ronko
25. Paolija
26. Stancija Velika
27. Kršin
28. Zidine
29. St. Benčić
 |
| 2. DRUGA ZONA - II |
| 1. Mirna 2. ostala područja Grada Novigrada - Cittanova |

**Članak 2.**

Mijenja se članak 6. na način da sada glasi:

*„Članak 6.*

*Prema namjeni građevine, ovom odlukom razlikuju se pet kategorija građevina i to*

|  |  |  |
| --- | --- | --- |
| NAMJENA | I ZONA | II ZONA |
| **1. KATEGORIJA** |  |  |
| 1.a. |  |  |
| OTVORENE GRAĐEVINE - kao što su otvoreni bazeni, otvorena igrališta, kupališta, sunčališta, trim staze, biciklističke staze, karting staze, piste, privezišta i druge, a obračunavaju se po m2 građevine. | 18,35 €/m2 | 18,35 €/m2 |
| 1.b. |  |  |
| GOLF IGRALIŠTA | 250.000,00 €po igralištu | 250.000,00 €po igralištu |
| **2. KATEGORIJA** |  |  |
| 2.a. |  |  |
| POMOĆNE GRAĐEVINE - kao što su garaže uz obiteljsku kuću, spremišta i drvarnice  | 6,00 €/m3 | 4,00 €/m3 |
| 2.b. |  |  |
| GOSPODARSKE GRAĐEVINE ISKLJUČIVO ZA POLJOPRIVREDNU DJELATNOST - kao što su staklenik, farma, vinogradarski podrum i slično.  | 2,00 €/m3 | 1,50 €/m3 |
| 2.c. |  |  |
| OSTALE GRAĐEVINE koje nisu uključene u kategorije od 2.a do 2.b, a obračunavaju se po m3 građevine. | 6,00 €/m3 | 4,00 €/m3 |
| **3. KATEGORIJA**  |  |  |
| 3.a. |  |  |
| OBITELJSKE KUĆE * do najviše 400 m2 bruto razvijene površine,
* sa najviše 2 (dvije) stambene jedinice (u kvadraturu su uključeni i pomoćni objekti do 50 m2),
 | 18,35 €/m3 | 10,00 €/m3 |
| 3.b. |  |  |
| VIŠESTAMBENE GRAĐEVINE - sa najviše 4 (četiri) stambene jedinice | 18,35 €/m3 | 18,35 €/m3 |
| 3.c. |  |  |
| JAVNE GRAĐEVINE - kao što su vrtići, škole, sportske dvorane, društveni domovi, domovi zdravlja, bolnice, domovi umirovljenika i slične građevine, | 10,00 €/m3 | 5,00 €/m3 |
| 3.d. |  |  |
| INFRASTRUKTURNE GRAĐEVINE - kao što su antene mobilne telefonije | 10.000,00 € | 10.000,00 € |
| 3.e. |  |  |
| GRAĐEVINE POSLOVNE NAMJENE -kao što su proizvodna, sportsko-rekreativna namjena, te ostale djelatnosti slične navedenim osim turističke namjene i smještajnih kapaciteta u turizmu | 18,35 €/m3 | 18,35 €/m3 |
| 3.f. |  |  |
| GRAĐEVINE POSLOVNE NAMJENE* uslužne i trgovačke
 | 18,35 €/m3 | 18,35 €/m3 |
| **4. KATEGORIJA** |  |  |
| 4.a.  |  |  |
| GRAĐEVINE POSLOVNE TURISTIČKE NAMJENE - kao što kampovi, hoteli i slično. | 18,35 €/m3 | 18,35 €/m3 |
| 4.b.  |  |  |
| GRAĐEVINE ZA UGOSTITELJSTVO I ZABAVU - kao što su restorani, casinoi, noćni klubovi i slično. | 18,35 €/m3 | 18,35 €/m3 |
| **5**. **KATEGORIJA** |  |  |
| 5.a. |  |  |
| VIŠESTAMBENE GRAĐEVINE (sa više od 4 (četiri) stambene jedinice);REZIDENCIJE (obiteljske kuće veće od 400 m2 bruto razvijene površine); APARTMANI ZA IZNAJMLJIVANJE;KUĆE ZA ODMOR I POVREMENO STANOVANJE  | 18,35 €/m3 | 18,35 €/m3 |

*Za gradnju građevina mješovite namjene komunalni doprinos obračunava se prema cijeni namjene pojedinog dijela građevine, vlasnik zemljišta odnosno investitor dužan je razdvojiti volumen mješovite građevine na pojedine namjene građevine i sukladno tomu će se obračunati komunalni doprinos*.“

**Članak 3.**

 Mijenja se članak 8. na način da sada glasi:

*„Članak 8.*

*Komunalni doprinos obveznik plaća jednokratno na poslovni račun Grada Novigrada-Cittanova na temelju rješenja koje donosi Upravni odjel za komunalni sustav, prostorno uređenje i zaštitu okoliša u roku od 15 (petnaest) dana od dana izvršnosti rješenja o komunalnom doprinosu.*

*Potvrdu o uplaćenom komunalnom doprinosu izdaje Upravni odjel za komunalni sustav, prostorno uređenje i zaštitu okoliša.*

*Invalidima s invaliditetom većim od 70% (slovima: sedamdeset posto), koji grade građevinu iz kategorije 3.a., isključivo u svrhu osobnog stanovanja, mogu ostvariti popust od 20 % (slovima: dvadeset posto) na visinu komunalnog doprinosa utvrđenog obračunom komunalnog doprinosa.*

*Investitori koji imaju prebivalište na području Grada Novigrada-Cittanova, a koji grade građevinu iz kategorije 3.a., isključivo u svrhu osobnog stanovanja i da im je to prva nekretnina, imaju pravo oslobođenja plaćanja komunalnog doprinosa za 100 m2netto površine građevine iz kategorije 3.a, dok za preostalu površinu plaćaju puni iznos komunalnog doprinosa sukladno zoni.*

*Obročno plaćanje komunalnog doprinosa ne odobrava se za građevine namjene iz članka 6. točke 3.f. i 5.a., ove odluke.*

*Obročno plaćanje komunalnog doprinosa može se odobriti najviše do 12 (slovima: dvanaest) mjesečnih obroka za građevine namjene iz članka 6. točke 1.a., 2.a., 2.b., 2.c., 3.a., 3.b. i 3.c. ove odluke uz primjenu zakonske zatezne kamate sukladno važećim zakonskim propisima.*

*Mjesečni obroci dospijevaju na naplatu 15-tog dana u mjesecu.“*

**Članak 4.**

 Ostale odredbe koje nisu izmijenjene ostaju na snazi.

**Članak 5.**

Ova Odluka stupa na snagu osmog dana od dana objave u "Službenim novinama Grada Novigrada - Cittanova".

KLASA: 415-03/18-01/2

URBROJ: 2105/03-02-25-3

Novigrad, 30. srpnja 2025.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Katarina Nemet v.r.